Hypocyphtini

Hypocyphtini er en gruppe (stamme) av bittesmå biller som hører til familien kortvinger.

Utseende 

Disse billene er bittesmå (0,7-1,5 millimeter), vanligvis nokså brede og mørke på farge. Kroppen er ofte dråpeformet, men kan være mer langstrakt. Hodet er mer eller mindre rundt med små fasettøyne, antennene, som sitter festet mellom fasettøynene, er 10-leddete, tynne, men tydelig fortykkede mot spissen.

Levevis 
Artene lever på bakken mellom løvstrø, kompost og annet råtnende materiale. Det er sannsynlig at de er soppetere. De flyr godt og kan påtreffes svermende, men på grunn av sin beskjedne størrelse er de lette å overse, og blir ikke funnet ofte. Dessuten kan de se ut til at mange av artene er mest aktive i vinterhalvåret.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Hypocyphtini Laporte de Castelnau, 1835  – 18 arter i Norge
 Slekten Akanthoystera Pace, 2002
 Slekten Baltioligota Pašnik, 2005 (fossil)
 Slekten Cypha Samouelle, 1819  – åtte arter i Norge
 Slekten Holobus Solier, 1849  – to arter i Norge
 Slekten Liophaena Sharp, 1880
 Slekten Microtachyporus Oke, 1933
 Slekten Nematoscelis Wollaston, 1867
 Slekten Neodecusa Cameron, 1949
 Slekten Oligota Mannerheim, 1830  – seks arter i Norge
 Slekten Paracyptus Cameron, 1944
 Slekten Typhlocyptus Saulcy, 1878

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 bugguide.net - utbredelsesdatabase over nordamerikanske insekter 
 Bestemmelsesnøkkel til slektene som forekommer i Europa
 

Kortvinger
Småkortvinger
Biller formelt beskrevet i 1835
Dyr formelt beskrevet av Francis de Laporte de Castelnau